runetrust/blame-folketinget-dk huggingface dataset:
Sikandar Siddique (FG), 2021-11-11:
Frie Grønne, Danmarks antiracistiske parti, inviterer alle i finanslovsforhandlingerne til at bakke op om en omfattende antiracistisk handleplan – en handleplan mod racisme og had – så vi på alle niveauer af samfundet kan bekæmpe hadet, bekæmpe diskriminationen og sørge for, at vi bliver et reelt mangfoldigt samfund.
Flemming Møller Mortensen (S), 2010-05-27:
Jeg synes faktisk, at den tidligere sundheds- og forebyggelsesminister fra Det Konservative Folkeparti havde gode udsagn, som jeg citerede, om, at vi bør leve op til det, der er verdenssundhedsorganisationens ramme, for at vi skal gøre, hvad vi kan for at få minimeret tobaksreklamerne.
Lissa Mathiasen (S), 2006-04-05:
Det er så gennemført, at man endda har fået tinglyst en deklaration på de her lejligheder, som forudsætter, at tante Anna, eller hvem det nu måtte være, der har en virksomhed, skal gå ind som mellemmand, for at man overhovedet kan leje dér, det vil sige, at det er med ren spekulation for øje.
Tom Behnke (FP), 1998-12-10:
Derfor vil man nødvendigvis gå videre til de andre forslag til vedtagelse, og derfor vil man komme i den situation, at man skal stemme om forslaget fra hr. Jann Sjursen og Kristeligt Folkeparti, og i den situation har Fremskridtspartiet naturligvis tænkt sig at trykke på den grønne knap.
Mattias Tesfaye (S), 2024-01-24:
Det følger af reglerne, at administrationstilskuddet til selvejende institutioner i nogle tilfælde skal udgøre 2,1 pct. af kommunens udgifter til alderssvarende dagtilbud, men kommunen og den selvejende institution kan selvfølgelig altid selv aftale et andet niveau.
Camilla Hersom (RV), 2012-11-22:
Hvis nedsættelsen i tilskud fører til, at de også fra privat side sørger for at få nogle ordentlige indkøbsaftaler og dermed kan få billigere apparater for den samme pris, fuldstændig ligesom det kan lade sig gøre i det offentlige, kan man jo egentlig sige, at det ikke burde flytte noget som helst.
Leif Mikkelsen (LA), 2015-02-26:
Det ligger sikkert ikke lige i kortene for ministeren, og det er også derfor, jeg siger, at det ikke nytter noget at gøre noget, inden vi får det valg og får skiftet regeringens farve, så nogle af de her planer kan gennemføres, og nogle af de her værktøjer kan bruges, så vi kan få et samfund, der er fremdrift i.
Søren Søndergaard (EL), 2004-06-02:
Men vil De Radikale ikke vedgå, at nøjagtig det samme dilemma kan ske ved en helt normal skilsmisse, altså hvor der ikke er tale om bortførelse, men ved en helt normal skilsmisse, og at det, vi altså bare gør her, er at gå ind på et meget lille afgrænset område, men i forhold til lige præcis en skilsmisse vil vi stå med nøjagtig det samme problem?
Rasmus Helveg Petersen (RV), 2014-11-11:
For at understøtte initiativerne om en reduktion af elforbrugernes betaling til PSO for elektricitet indeholder vækstpakke 2014 også en aftale om, at tilskudsordningen vedrørende ikkekvoteomfattet elproduktion, også kaldet CO2-kompensationsordningen, afskaffes.
Frederik Vad (S), 2025-04-02:
Altså, de bedste nøgletal på flygtningeområdet siden 1983 blev jo skabt under en regering, som var støttet af røde partier, bl.a. fordi nogle af de røde partier valgte at bruge deres forhandlingskapital på at sikre bedre indsatser i forhold til klimaet, biodiversiteten, velfærd, ulighed osv., fordi de, tænker jeg, vidste, at der var et meget, meget stort flertal i Folketinget, som stod bag den meget stramme udlændingepolitik.
Martin Henriksen (DF), 2019-04-25:
Altså, de gange, hvor Dansk Folkeparti har talt for, at man skal lave forskelsbehandling, og også de gange, hvor der har været forskelsbehandling i lovgivningen, har vi jo fået at vide af internationale organer, f.eks. Den Europæiske Menneskerettighedsdomstol og også af folk fra Radikale Venstre, at man ikke må lave forskelsbehandling.
Kristen Touborg (SF), 2003-03-13:
Er De Radikale ikke enige i, at når man udnævner to tredjedele af en kommissions medlemmer fra en lobbyistorganisation - man kan kalde det, hvad man vil, men når to tredjedele af medlemmerne kommer fra den samme organisation, bekymrer det så trods alt ikke De Radikale en smule, at man har et så stort flertal i en kommission, der skal administrere det åbne land?
Jørgen Estrup (RV), 1999-01-28:
Det havde været naturligere at få slået magtens tredeling fast, herunder at ministergerningen og folketingsgerningen ikke umiddelbart er forenelige. Det havde været naturligt at få slået fast, hvordan det kommunale selvstyre, og det, som er kommet til at hedde nærhedsprincippet i EU-sammenhæng, er placeret i vores styreform.
Dorit Myltoft (RV), 2000-11-16:
På vegne af Det Radikale Venstre vil jeg gerne sige held og lykke til befolkningen i Grønland med den nye pensionsforsikringsordning, og vi kan støtte, at den tillægsaftale, der er indgået mellem den danske regering og det grønlandske hjemmestyre, nu også bliver bekræftet ved lov her i Folketinget.
Ole Stavad (S), 1999-04-28:
Når hr. Kim Behnke siger, at vi nærmest kriminaliserer folk, hvis de går ind og hjælper naboen med at hænge gardiner op, vil jeg sige, at hvis jeg får det eksempel, vil jeg med hr. Behnke i hånden gøre alt, hvad jeg kan for, at sådan noget ikke bliver antastet.
Elisabeth Geday (RV), 2006-11-24:
Derfor vil jeg lige vende tilbage til den førstebehandling af L 154, vi havde før sommerferien, hvor hr. Jakob Axel Nielsen – det var ganske vist fru Charlotte Dyremose, der læste hans tale op, men jeg går ud fra, at han selv har skrevet den – skriver noget i retning af: Vi Konservative er opmærksomme på, at varighedsbegrænsning i visse situationer medfører helt utilsigtede økonomiske konsekvenser for mennesker, der er ramt af uheld eller sygdom, og det vil vi gerne have fundet en løsning på.
Uffe Ellemann-Jensen (V), 1997-11-19:
Og for at blive meget konkret: Synes statsministeren egentlig, at det er rimeligt, at så mange mennesker fra Somalia har slået sig ned specielt i Danmark, eller er statsministeren enig med mig i, at man med de samme penge kunne hjælpe mange flere mennesker det fjerne sted, de oprindelig kommer fra, end de forholdsvis få mennesker, der kommer hertil?
Søren Egge Rasmussen (EL), 2020-11-06:
Jeg kan høre på ministeren, at der måske bliver et tidspunkt, hvor der bliver mulighed for at overveje nye regler, og det synes jeg egentlig er meget relevant, fordi jeg lidt ser et dilemma i, at der er nogle, som får tildelt nogle gratis CO 2 -kvoter.
Meta Fuglsang (SF), 2011-01-18:
Det, jeg taler om, er, at jeg godt kunne tænke mig, at den mulighed for at tage de initiativer ikke lå lige så langt væk, så man ikke skulle ud i en politisk debat om den ene eller den anden lille gruppes særlige behov, men så der faktisk var et fagligt fokus på de små grupper og de tilbud, der skal være på det specialiserede område, sådan at kommunerne havde mulighed for faktisk at henvise til de tilbud, der er.
Anni Matthiesen (V), 2016-11-15:
Derfor har vi som politikere jo også en forpligtelse til at tilpasse vore uddannelser, og derfor glæder det mig også rigtig meget, at vi i dag førstebehandler både L 58 og L 59, som begge er udmøntning af den gymnasiereform, som et bredt udsnit af partierne her i Folketinget efter rigtig, rigtig mange forhandlingsmøder blev enige om lige før sommerferien i år.
Jann Sjursen (KD), 2004-05-12:
Man kunne så i første omgang vælge bare at sige, at der er en repræsentant for hvert parti, idet jeg mener - og så kan man diskutere, om den demokratiske kontrol er en kontrol eller ej - at den indsigt, der kan være i efterretningstjenesternes virksomhed, i og for sig bør åbnes for alle politiske partier.
Katarina Ammitzbøll (KF), 2020-10-30:
Så tænkte jeg – og nu er det jo ikke, fordi jeg vil gætte om ministerens alder – at det nok er lidt tid siden, ministeren var 16 år, og om ministeren ikke har tænkt over, at vi måske skulle tænke det system noget anderledes og kigge ud ad boksen.
Ole Birk Olesen (LA), 2020-11-20:
De bekymringer, som fru Pernille Vermund har, om, hvad forudsætningen egentlig er for et samtykke, kan jeg også godt gentage, for man behøver jo ikke at have været i spillet mellem kønnene i mange år for at have opdaget, at den ene part nogle gange gerne vil forføres.
Rune Lund (EL), 2017-03-14:
Der er tiltag, hvor man kigger på, hvordan vi kan styrke våbenkontrollen i forhold til de våben, der bliver opbevaret i private hjem, der bliver kigget nærmere på skydeklubberne og de regler, der er om det, og der bliver kigget nærmere på, hvordan vi kan styrke f.eks. samarbejdet, hvor SKAT samarbejder med politi og kommuner om at ramme rockere og bander, som laver socialt bedrageri.
René Christensen (DF), 2010-03-16:
Jeg vil gerne spørge hr. Mogens Jensen i sagen med Emil, som jeg tror at alle Folketingets medlemmer har læst, og som er fremlagt fuldstændig korrekt, om man kan sidestille Emil med et barn, som skal adopteres udefra, og som ikke har den her familierelation, det vil altså sige en sag, hvor man fra en myndigheds side, fra en anden side, ligesom fratager det her barn chancen for at leve et familieliv, hvor der er en kvinde og en mand.
Søren Søndergaard (EL), 1998-06-26:
om, at på hvert enkelt punkt vil diskussionen om udlændingepolitikken fortsætte med udgangspunkt i konkrete sager - med udgangspunkt i konkrete sager: Der er en eller anden udlænding, der har gjort et eller andet forkert, og så rejser man diskussionen herinde, om vi ikke skal gøre noget ved alle udlændinge! Derfor bliver man jo nødt til at sige, at det er dilettantisk håndværk fra regeringens side.
Lars Løkke Rasmussen (M), 2025-01-29:
Det er derfor, vi længe har plæderet for, at EU med de forskelligheder, der er mellem de 27 lande, engagerer sig i kapacitetsopbygning af PA, sådan at vi også skaber en forudsætning for, at PA kan være til stede i Gaza som en del af en langsigtet genopbygning.
Jann Sjursen (KRF), 2003-01-16:
den måde, de er blevet beskrevet på, men den måde, som undersøgelsen er blevet brugt på her i debatten, synes jeg ikke har reflekteret de lidt lettere nuancerede synspunkter, som fru Pernille Rosenkrantz-Theil gør opmærksom på. Men jeg vil da også sige: Undersøgelse eller ej, det er da sådan set ligegyldigt.
Mette Gjerskov (S), 2011-03-17:
Det synes jeg er en dybt useriøs måde at se på offentlighedsloven på, for vi har nogle mennesker fra Åbenhedstinget – det er nogle journalister – som siger, at de vil få et problem med at få centrale miljøoplysninger, og at borgerne vil få problemer med at få at vide, om der er gift på den virksomhed, som de er naboer til, hvad der sker ved en ulykke, hvad de skal stille op, om der er en sundhedsrisiko, og om der er nogen grund til at være bange.
Ane Halsboe-Jørgensen (S), 2019-11-21:
Om man siger politimand eller politibetjent – det er lige før, jeg vil sige, at man skal passe på med de her ting, men at jeg da selv i nogle af de konkrete tilfælde godt kan have brug for at blive mindet om, hvad det egentlig er, jeg signalerer med mit sprog, og ikke nødvendigvis af en techgigant som Microsoft.
Kristian Thulesen Dahl (DF), 1997-10-21:
Så jeg vil sige til udenrigsministeren, at snakken om, at det, at der er fremlagt flere forslag, skulle være et udtryk for, at vi ikke alle sammen, som jeg forstår det, mener, der skal foretages en yderligere undersøgelse af, hvad mulighederne er for Danmark, når der er kommet et dansk nej, er simpelt hen forkert.
Kristian Jensen (V), 2001-05-31:
Jeg tror faktisk godt, at statsministeren kender Det digitale Danmark-rapporten, bl.a. også det forslag, der ligger i den, om, at hjemme-pc-ordningen skal udvides til at omfatte alle lærerne, og det forslag, der ligger i rapporten, om, at der skal indføres straksafskrivninger af IT-investeringer.
Claus Hjort Frederiksen (V), 2002-11-18:
For Feriefonden betyder det selvfølgelig, at det forventede indtægtsgrundlag for 2003 bliver væsentlig reduceret, men jeg vil godt understrege, at Feriefonden fortsat har midler til at fortsætte sin virksomhed også i 2003, og at ingen projekter kommer i vanskeligheder. Grundlæggende ændringer af feriesystemet indgår ikke i regeringens planer.
Claus Hjort Frederiksen (V), 2010-04-29:
Tilsyneladende ligger der en plan et eller andet sted, som man ikke tør fortælle på SF's landsmøde, man tør ikke fortælle det i 1. maj-talerne, og tilsyneladende skal vi nu hen i sommerferien i det håb om, at alle danskere er taget på sommerferie, så man kan offentliggøre planen i hemmelighed.
Kristian Jensen (V), 2015-11-10:
Jeg anser faktisk mit eget ændringsforslag, bakket op af Socialdemokratiet, Venstre og Konservative, og Enhedslistens ændringsforslag som værende ens, altså at vi tilkendegiver, at på nogle områder er der en politisk vilje til at have en folkeafstemning eller fem sjettedeles flertal.
Finn Sørensen (EL), 2016-05-23:
Hvis Socialdemokratiet ville, kunne vi jo komme et skridt nærmere en god finansiering af sådan et forslag Tilbage står efter dagens debat, at det indtil nu eneste konkrete forslag, der er kommet, til, hvordan man kan tilgodese den gruppe på arbejdsmarkedet, der bliver efterladt på perronen af de reformer, der lavet, er Enhedslisten.
Carsten Hansen (S), 2012-05-10:
Må jeg ikke sige, at bosætningshuset på Ærø ikke er af LAG-midlerne, men at det er af byfornyelsesmidlerne, man har fået mulighed for at rejse det hus, og bare sige: De får ideen, der er muligheder for at søge midler, og der er faktisk gode muligheder, synes jeg.
Peter Skaarup (DF), 2021-11-23:
Og hvis vi handicapper politiet, så man ikke længere kan få sådan nogle oplysninger i det daglige arbejde, er det selvfølgelig dybt kritisk, og det er det, vi vil spørge meget ind til fra Dansk Folkepartis side: Handicapper vi politiet i alt for høj grad, så vi ikke kan opklare kriminalitet, organiseret kriminalitet, også i Danmark?
Lisbeth Bech Poulsen (SF), 2019-04-25:
Den strækker sig lige fra Woodrow Wilson til Franklin D. Roosevelt, som i den grad sagde, at vi ikke kan have nogle aktører, der bliver så store, at de er til gene for markedet; de udkonkurrerer andre, og det er dårligt for produkterne, og i sidste ende er det også til fare for demokratiet.
Carsten Hansen (S), 2003-05-14:
Derfor støtter Socialdemokraterne faktisk det her beslutningsforslag og mener, at der er et behov for det her, både i en integrationsmæssig retning, men søreme også i en uddannelsesmæssig retning, for at sikre, at de ganske få friskoler, der ikke lever op til kravene, bliver fanget op, så vi får retledt dem, der måske er på vej ud på et skråplan.
Bente Dahl (RV), 2011-03-01:
Det var dog meget præcise forslag fra Enhedslisten dengang: »… det pålægges ansøgeren om godkendelse af et dyreforsøg at dokumentere, at tilsvarende viden ikke kan opnås uden anvendelse af levende dyr, … det pålægges ansøgeren om godkendelse af dyreforsøg at løfte bevisbyrden for, at det foreslåede dyreforsøg ikke helt eller delvis kan erstattes af allerede kendt viden, … det pålægges ansøgeren at give en beskrivelse af det enkelte dyrs belastning ved det foreslåede dyreforsøg
Villum Christensen (LA), 2014-03-25:
Udbud gør togdriften billigere, og det giver mere tilfredse passagerer; og en konsekvens heraf er også, at flere bruger toget, altså hopper ud af bilen og ind i toget – et mål, som må lyde som ren julemusik i SR-regeringens ører, for hvordan skal vi dog kunne nå en fordobling af passagertallet i 2020-2030, hvis brugerne er utilfredse med pris og kvalitet?
Christian Rabjerg Madsen (S), 2023-01-19:
Vi har foreslået højere dagpengesatser får kernetropperne – vi ser ind i en situation, hvor arbejdsløsheden meget vel kan stige; vi har knæsat en permanent trepartsinstitution; vi vil gennemføre, at man kan få 110 pct. af dagpengesatsen under efteruddannelse; vi har lavet et annullationssøgsmål for at forsvare den danske model; og vi har foreslået et øget fradrag på fagforeningskontingentet.
Alex Ahrendtsen (DF), 2018-10-11:
Vi skal også leve af disse fag, fordi de er med til at bane vejen for flere ingeniører og folk, som jo er med til at skabe væksten i Danmark, skabe eksporten, og som på sigt forhåbentlig også kan betyde, at der er flere, der tager en erhvervsuddannelse eller en professionsuddannelse eller en teknisk uddannelse på universitetet, som virksomhederne i højere og højere grad vil få brug for i de kommende år, og det er helt afgørende for Danmarks velfærd og rigdom, at vi får løst det.
Eva Kjer Hansen (V), 2004-11-16:
Årsagen hertil skal bl.a. findes i, at vi Danmark har en række generelle ydelser til børn, både ydelser, der går til alle børnefamilier, og ydelser, der gives specielt til børn i udsatte familier, f.eks. til børn med enlige forsørgere, forældreløse børn og børn af pensionister og uddannelsessøgende.
Hans Christian Schmidt (V), 2002-03-14:
Lige i 2001 går det op på 6 mio. kr., så er det nede på 3 mio. kr. igen i 2002, og nu siger man: Der er ikke de ulykker, denne regering ikke laver nu omkring den forskning. Og det til trods for, at vi ikke hørte en lyd i 1997, ikke en lyd i 1998 osv.
Rikke Hvilshøj (V), 2005-05-12:
Så vil jeg sige, at jeg ikke tror, at hr. Johs. Poulsen har læst regeringens oplæg, som primært handler om initiativer, der sikrer, at vi får flere i beskæftigelse, at vi giver en række tilbud, hvor vi sikrer, at kommunerne gør en større indsats med det mål at få flere i beskæftigelse eller give dem de tilbud, der skal til, for at de kan komme i kontakt med arbejdsmarkedet – om det er dansk uddannelse eller er en række ordninger, opkvalificering eller andet – og som kan give dem en tilknytning til arbejdsmarkedet.
Ellen Trane Nørby (V), 2005-03-17:
Så om det skal være forankret i regionerne eller det skal være forankret i et samarbejde mellem f.eks. fem teatre i et område eller fem museer i et område, er for mig at se ikke noget, vi som politikere skal gå ind og definere, for så kan vi være med til at bremse en mulig udvikling.
Jesper Petersen (SF), 2009-04-30:
Hvad angår L 203, hvor en række momsfritagelser ophæves, er bundlinjen jo desværre den samme, som vi ser på andre forslag: at provenuet fra det i sidste ende anvendes til skattelettelser, der giver minimum 16 gange så meget til de 10 pct. mest velstillede som til de 10 pct. mest ringe stillede.
Sophie Løhde (V), 2010-04-08:
Altså, 15 mia. kr. er trods alt også en sum penge, og jeg fastholder, at 6,7 mio. kr. – hvilket i øvrigt slet ikke er dækkende for, hvad det her kommer til at koste, og det fremgår også af det svar, som ordføreren for Socialistisk Folkeparti var så venlig at referere til – altså er mange penge med hensyn til at sige: Skal vi ikke bare gøre det?
Christian Mejdahl (V), 2001-03-15:
Det var ministeren også inde på, og jeg vil godt bede hr. Erling Christensen bekræfte, at de fund, der gøres af pesticidrester i danske fødevarer, er mikroskopiske, og at de ikke udgør en sundhedsrisiko. Når der også nævnes dioxin, er den økologiske produktion vel ingen garant for, at der ikke også kan findes dioxin i økologiske fødevarer.
Martin Lidegaard (RV), 2013-05-16:
Hvis jeg skal prøve sådan at trække konklusionerne op, kan jeg jo sige, at det, der gør mig allermest glad for dagens debat, er, at alle forligspartierne i dag har tilkendegivet, at de står hundrede procent bag vores energiaftale, og det signal tror jeg er utrolig vigtigt.
Karin Nødgaard (DF), 2015-11-16:
Jeg tror ikke helt, at Enhedslistens ordfører hører efter, for jeg siger jo sådan set netop, at vi nu går ind og kigger noget bredere på ældregruppen, fordi vi kan se, at den er så mangefacetteret, ligesom alle andre aldersgrupper er det.
Ole Sohn (SF), 2005-12-08:
Hvorfor accepterer Det Konservative Folkeparti den aftale, finansministeren og hr. Kristian Thulesen Dahl har indgået om, at det skal fjernes fra parlamentet, og dermed sætter Det Konservative Folkepartis folketingsmedlemmer i en situation, hvor de bare agerer stemmekvæg i forhold til at flytte beslutningsprocessen væk fra Folketinget over på ministergangene?
Pernille Blach Hansen (S), 2003-05-12:
Mener hr. Jørn Dohrmann ikke, at de nye regler, miljøministeren er på vej med, hvor man bare åbner for, at naboer overhovedet ikke skal høres eller orienteres ved udvidelser af landbrug rundt om hjørnet, er fuldstændig utilfredsstillende? Bekymrer hr. Jørn Dohrmann sig ikke for de naboer, der nu overhovedet ikke ved noget som helst?
Kristian Thulesen Dahl (DF), 2001-04-25:
Og det var noget, der var i dyb modstrid med det, partiets EU-ordfører, fru Charlotte Antonsen, ganske få dage tidligere også i Politiken havde sagt ville være fuldstændig i strid med ånden og ville være asocialt, osv. Det er derfor, at vi har lidt problemer med at finde ud af, hvad Venstre egentlig vil, og det er derfor, det er nødvendigt, at fru Birthe Rønne Hornbech bruger andre ord end »med 150 procents sikkerhed ikke kan sige« osv.; men vi må vide, om det er det, hr. Anders Fogh Rasmussen siger på det tidspunkt, vi skal tage for gode varer, om det er det, fru Charlotte Antonsen siger et par dage før, eller om det er det, fru Birthe Rønn Hornbech siger nu.
Svend Auken (S), 2004-05-06:
, selv om jeg tror, hvis ministeren kunne høre efter - jeg respekterer hr. Kim Andersens behov for at tale direkte med ministeren, men det her er lidt vigtigt - at ministeren på en række områder svarede imødekommende også på spørgsmålet om at overveje dette med gas, og jeg understregede jo det synspunkt, at vi i hvert fald skal sikre, at der er den samme bredde i bestyrelsessammensætningen, men et enkelt selskab er der i hvert fald gode argumenter for. Der er et emne - jeg nævnte det, og fru Anne Grete Holmsgaard nævnte det - som det ville være fint at få ministerens besvarelse af: Hvad er status med hensyn til planlægningen med at finde de fornødne grunde til skrotningsordningen?
Søren Søndergaard (EL), 2017-04-27:
Så har vi så spurgt justitsministeren om, hvor mange afstemninger der har været de sidste 5 år, og det kan jo være, at justitsministeren her på denne festdag kan afsløre, hvor mange afstemninger der egentlig har været i Europols bestyrelse, for hvis ikke der er nogen afstemninger, er det jo et relativt begrænset offer, at man ikke har lov til at stemme.
Jens Hald Madsen (V), 2006-04-07:
Det er hult, det er populistisk, det er fuldstændig inkonsekvent at sige, at man vil stoppe en ny forretningsmetode med butikker på rullende hjul, fordi man ikke mener, at der er kontrol nok, men samtidig så skal de, der er på rullende hjul allerede nu, have lov til at køre rundt.
Jeppe Kofod (S), 2005-06-02:
Man kan jo sige, at bistanden altid har været på et højt niveau, og der skal jeg bare spørge ministeren, om ikke det er vigtigt, at når vi har et højt niveau af kvalitet i bistanden, må vi altså ikke begynde at skære ned også på omfanget af bistanden, for så svigter vi altså, når vi nu er så effektive, som vi er.
Anita Knakkergaard (DF), 2002-02-08:
Forslaget er derfor ifølge Socialistisk Folkeparti udgiftsneutralt for de offentlige finanser. Socialistisk Folkeparti mener, at mange borgere ikke får den førtidspension, de er berettigede til, og at det er økonomiske og ikke faglige vurderinger, som er afgørende ved tilkendelsen af førtidspension i kommunerne.
Jesper Petersen (SF), 2011-05-12:
Der er behov for en endnu skrappere indsats i forhold til EU med diskussionerne om en fælles selskabsskattebase, så vi undgår at komme under et meget kraftigt pres for at nedsætte selskabsskatten, og så de værnsregler, der skal være i en sådan ordning, kommer ind i ordningen.
Flemming Møller Mortensen (S), 2009-04-14:
Men mange gange kobler man jo interessen med også at have en forpligtelse, og det er måske nok derfor, det her beslutningsforslag kommer frem, for vi kan se, at det forringer de kommunale muligheder for fortsat at sikre driften og måske også udvidelsen og for at øge antallet af egnsteatre derude.
Helga Moos (V), 2001-05-30:
At man nu er parat til at sætte fokus på regional uddannelse og forskning, at man taler om, at en geografisk spredning af uddannelsesmulighederne er et af de værktøjer, der sikrer, at vi kan udnytte de menneskelige ressourcer i Danmark bedst muligt også i de tyndt befolkede områder.
Eigil Andersen (SF), 2010-04-15:
Regeringspartierne, inklusive hr. Karsten Nonbos parti, Venstre, har ikke fundet løsningen – det står fuldstændig klart – og det eneste, man er i stand til her i dag, er at sige nej til løsning et, to og tre, og man har ikke noget forslag.